กรุณาสรุปบทความ การลงทุนใน Bond proxies หรือตัวแทนของหุ้นกู้
ในยุคปัจจุบันที่ดอกเบี้ยต่ำ ผลตอบแทนจากการลงทุนเงินฝากประจำธนาคาร หรือกองทุนตลาดเงินนั้น ได้เพียง 1.5% – 3% ต่อปี หากเป็นหุ้นกู้ที่มีอับดับความน่าเชื่อถือดีๆ อายุ 1-2 ปี ก็ได้เพียง 3%-4% ต่อปี เมื่อเทียบกับสมัยก่อนที่ได้ผลตอบแทนมากกว่านี้ อยู่ที่ประมาณ 6%-7% ต่อปี ทำให้นักลงทุนส่วนหนึ่งไม่สามารถทนต่อภาวะผลตอบแทนที่ต่ำได้ ส่งผลให้มีเงินลงทุนจำนวนหนึ่งวิ่งหาผลตอบแทน หรือที่เราเรียกว่า Search for yield ซึ่งเงินดังกล่าวนี้เอง หากต้องการผลตอบแทนที่สูงเท่าเดิมประมาณ 6%-7% ต่อปี เท่ากับว่านักลงทุนต้องเพิ่มความเสี่ยง โดยการลงทุนในหลักทรัพย์ที่เรียกว่า “Bond proxies” หรือ “ตัวแทนของหุ้นกู้” คือ หลักทรัพย์ที่สามารถให้ผลตอบแทน หรือเงินปันผลที่สูงเท่าเดิม แต่ราคาของหลักทรัพย์นั้นไม่ได้เคลื่อนไหวผันผวนมากนัก เช่น กองทุนรวมอสังหาริมทรัพย์ (Property Fund), กองทรัสต์เพื่อการลงทุนในอสังหาริมทรัพย์ (Real Estate Investment Trust: REIT) หรือ หุ้นปันผลสูงที่ราคาไม่ผันผวนมากนัก ซึ่งจะเป็นหุ้นด้านสาธารณูปโภค ไฟฟ้า น้ำประปา รถไฟ ทางด่วน ฯ ที่มีรายได้ค่อนข้างแน่นอน ซึ่งจะสังเกตได้ว่าในปีที่ผ่านมา 2016 ราคาหุ้นในกลุ่ม REITs ทั่วโลก นั้นได้ปรับตัวสูงขึ้นมามาก ซึ่งในไทยเองก็จะเป็นหุ้นกลุ่ม REITs เช่น BTSGIF, CPNRF, GVREIT, IMPACT, JASIF, SPF หรือ หุ้นสาธารณูปโภค เช่น TTW ที่จ่ายเงินปันผล ประมาณ 5%-7% ต่อปี และราคาค่อนข้างนิ่ง ได้ปรับตัวสูงขึ้น แต่เมื่อทาง FED ได้ปรับอัตราดอกเบี้ยขึ้น ก็ส่งผลให้ดอกเบี้ยทั่วโลกมีแนวโน้มที่จะต้องขึ้นตาม ไม่เช่นนั้นเงินก็จะไหลออกไปยังประเทศที่ให้ดอกเบี้ยที่สูง ด้วยเหตุนี้เอง จึงทำให้มีแรงขายหุ้นออกมาจากกลุ่ม Bond proxies เพราะเมื่อผลตอบแทนที่มีความเสี่ยงน้อยกว่าเริ่มปรับสูงขึ้น นักลงทุนเองจะลงทุนในหุ้นที่มีความเสี่ยงสูงกว่าแต่ได้ผลตอบแทนเท่าเดิมอยู่ทำไม จริงไหมครับ ซึ่งในปี 2017 หาก FED ไม่ได้มีการปรับเป้าหมายการเพิ่มอัตราดอกเบี้ยที่คาดว่าจะเพิ่ม 3 ครั้งในปีนี้ ก็จะทำให้ราคาหุ้นกลุ่ม REITs ทรงตัว เพราะราคาได้ปรับลงมารับข่าวไปหมดแล้ว (Price in) แต่หาก FED มีการส่งสัญญาณการปรับเพิ่มมากกว่า 3 ครั้งก็จะทำให้ราคาหุ้นกลุ่ม REITs ปรับลดลง ในทางกลับกันหาก FED ปรับอัตราดอกเบี้ยน้อยกว่า 2 ครั้ง ก็จะทำให้หุ้นกลุ่ม REITs ปรับตัวสูงขึ้นครับ
ในยุคที่ดอกเบี้ยเงินฝากและกองทุนต่ำ และผลตอบแทนหุ้นกู้ที่มีอับดับความน่าเชื่อถือดีๆ ก็ต่ำ ส่งผลให้มีเงินลงทุนจำนวนหนึ่งวิ่งหาผลตอบแทนอย่างที่เรียกกันว่า Search for yield ซึ่งหากต้องการผลตอบแทนที่สูงเท่าในอดีตหรือประมาณ 6%-7% ต่อปี นักลงทุนจะต้องแบกรับความเสี่ยงสูง โดยการลงทุนในหลักทรัพย์ที่เรียกว่า Bond proxies หรือ ตัวแทนของหุ้นกู้ ซึ่งก็คือ หลักทรัพย์ที่สามารถให้ผลตอบแทน หรือเงินปันผลที่สูงเท่าเดิม แต่ราคาของหลักทรัพย์ไม่ได้เคลื่อนไหวผันผวนมากนัก อาทิเช่น กองทุนรวมอสังหาริมทรัพย์ และกองทรัสต์เพื่อการลงทุนในอสังหาริมทรัพย์ รวมไปถึงหุ้นปันผลสูงที่ราคาไม่ผันผวนมากนัก อย่างหุ้นไฟฟ้า ประปา รถไฟ ทางด่วนที่มีรายได้ค่อนข้างแน่นอน

โดยในปี 2016 ราคาหุ้นกลุ่ม REITs ทั่วโลก ปรับตัวสูงขึ้นมาก ขณะที่ในไทยเองหุ้นกลุ่ม REITs เช่น BTSGIF, CPNRF, GVREIT, IMPACT, JASIF, SPF หรือ หุ้นสาธารณูปโภค เช่น TTW ที่จ่ายเงินปันผล ประมาณ 5%-7% ต่อปี และราคาค่อนข้างนิ่ง ก็ปรับตัวสูงขึ้นเช่นกัน ทว่าเมื่อ FED ปรับอัตราดอกเบี้ยขึ้น ส่งผลให้ดอกเบี้ยทั่วโลกมีแนวโน้มขึ้นตาม ทำให้มีแรงขายหุ้นออกมาจากกลุ่ม Bond proxies เนื่องจากเมื่อผลตอบแทนที่มีความเสี่ยงน้อยกว่าเริ่มปรับสูงขึ้น นักลงทุนก็จะเลือกลงทุนในหุ้นที่มีความเสี่ยงต่ำกว่าเดิม และหากในปี 2017 ทาง FED ไม่ได้ปรับเป้าหมายการเพิ่มอัตราดอกเบี้ย ก็จะทำให้ราคาหุ้นกลุ่ม REITs ทรงตัว หรือหาก FED ส่งสัญญาณการปรับเพิ่มมากกว่า 3 ครั้ง ก็จะทำให้ราคาหุ้นกลุ่ม REITs ปรับลดลง ตรงข้ามหาก FED ปรับอัตราดอกเบี้ยน้อยกว่า 2 ครั้ง ก็จะทำให้หุ้นกลุ่ม REITs ปรับตัวสูงขึ้น
ผลิตภัณฑ์และบริการทางการเงิน,ตลาดการเงิน,เครื่องมือทางการเงิน,กลยุทธ์การลงทุน